En as dit nie was vir ’n behuisingsontwikkeling en ’n oplettende ontwikkelingsbestuurder nie, sou daar tot vandag toe nie ’n antwoord op sy raaiselagtige verdwyning gewees het nie.
Die vreemde sameloop van omstandighede het eindelik tot ’n grusame vonds gelei: ’n geraamte in ’n motor wat sigbaar is vanuit die ruimte . . .
Die motor self is aansienlik verkalk, ’n teken dat dit baie lank onderwater was, en Woensdag het die polisie bevestig dat dit einste Bill is waarna daar vir meer as 20 jaar vrugteloos gesoek is.
Hy was glo nie ’n groot drinker nie, maar het wel op die aand van sy verdwyning ’n paar glase agter die blad gehad.
Omstreeks halftien die aand het hy sy meisie gebel en gesê hy sal binnekort tuis wees. Hy het in sy wit Saturn SL geklim, maar Bill het nooit by die huis opgedaag nie.